Nokkuð sérstak mál var tekið fyrir á bæjarráðsfundi Grundarfjarðar fyrir skömmu . Forsaga málsins er að ungt par , sem var að aka eftir Grundargötu í rigningarveðri og myrkri , lenti í því óhappi að aka ofan í poll í götunni sem reyndir djúpur og holan með skörpum brúnum . Afleiðingarnar urðu þær að hjólbarði og álfelga skemmdust á birfreiðinni . Guðmundur Ingi Gunnlaugsson , bæjarstjóri segir að Vís , tryggingafélag bæjarins , telji bæinn ekki skaðabótaskyldan vegna þessa óhapps , en tjónið á bifreiðinni er metið á um 100 þúsund krónur . “ En þessu máli er enn ekki lokið af okkar hálfu og eigum við eftir að taka það fyrir á fundi aftur , ” segir Guðmundur .